KOMISSION ASETUS (ETY) N:o 1093/75, annettu 28 päivänä huhtikuuta 1975, asetusten (ETY) N:o 1107/68 ja (ETY) N:o 1108/68 muuttamisesta interventioelimiä koskevien tiettyjen juustojen ja rasvattoman maitojauheen ostoedellytysten osalta



Virallinen lehti nro L 109 , 29/04/1975 s. 0005 - 0006

Suomenk. erityispainos Alue 3 Nide 6 s. 0071

Kreikank. erityispainos: Luku 03 Nide 12 s. 0055

Ruotsink. erityispainos Alue 3 Nide 6 s. 0071

Espanjank. erityispainos: Luku 03 Nide 8 s. 0118

Portugalink. erityispainos: Luku 03 Nide 8 s. 0118



KOMISSION ASETUS (ETY) N:o 1093/75, annettu 28 päivänä huhtikuuta 1975, asetusten (ETY) N:o 1107/68 ja (ETY) N:o 1108/68 muuttamisesta interventioelimiä koskevien tiettyjen juustojen ja rasvattoman maitojauheen ostoedellytysten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 740/75(2), ja erityisesti sen 7 artiklan 5 kohdan ja 8 artiklan 5 kohdan, sekä katsoo, että Grana Padano ja Parmigiano Reggiano -juustojen markkinoiden interventiotoimenpiteiden soveltamista koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1107/68(3), sellaisena kuin se on viimeksi muutettuna asetuksella (ETY) N:o 699/75(4), 5 artiklan 2 kohdassa sekä rasvattoman maitojauheen julkisen varastoinnin soveltamista koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1108/68(5), sellaisena kuin se on viimeksi muutettuna asetuksella (ETY) N:o 1636/74(6), 2 artiklan 2 kohdassa vahvistetaan sellaisten kyseisten tuotteiden, jotka toimitetaan yli 100 kilometrin päässä sijaitsevaan interventioelimen varastoon, kuljetuskustannuksia vastaavat kiinteät määrät; olisi mukautettava näitä määriä ottaen huomioon kuljetuskustannusten kasvu yhteisössä, asetuksen (ETY) N:o 1108/68 1 artiklan 1 kohdassa säädetään, että rasvaton maitojauhe saa olla enintään kuukauden vanhaa, kun interventioelin ostaa sen; markkinoiden kehitys ja varastojen tilanne huomioon ottaen olisi nostettava tämä raja kahteen kuukauteen; keinottelun estämiseksi ostohinnan muuttuessa on kuitenkin säädettävä, että kuukauden ikää noudatetaan ostohinnan muutoksen soveltamispäivämäärää seuraavat kaksi kuukautta; on osoittautunut tarpeelliseksi täsmentää se päivämäärä, josta säädetty enimmäisikä määritetään, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 1107/68 5 artiklan 2 kohdassa määrä "0,032 laskentayksikköä" määrällä "0,035 laskentayksikköä". 2. Korvataan asetuksen (ETY) N:o 1108/68 2 artiklan 2 kohdassa määrä "0,031 laskentayksikköä" määrällä "0,034 laskentayksikköä". 2 artikla Korvataan asetuksen (ETY) N:o 1108/68 1 artiklan 1 kohta seuraavasti: "1. Interventioelimet ostavat ainoastaan ensiluokkaista rasvatonta maitojauhetta, joka vastaa liitteen vaatimuksia laadultaan, pakkaukseltaan ja merkinnöiltään ja joka interventioelimelle tehdyn ostotarjouksen jättämispäivänä on enintään kaksi kuukautta vanhaa." "Edellisessä alakohdassa tarkoitettu interventioelimelle tarjotun rasvattoman maitojauheen enimmäisikä on kuitenkin kuukausi tämän tuotteen ostohinnan muutoksen soveltamispäivämäärää seuraavat kaksi kuukautta, jota interventioelin soveltaa ja joka ilmaistaan joko laskentayksikköinä tai kansallisena valuuttana." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä huhtikuuta 1975. Komission puolesta P. J. LARDINOIS Komission jäsen (1) EYVL N:o L 148, 28.6.1968, s. 13 (2) EYVL N:o L 74, 22.3.1975, s. 1 (3) EYVL N:o L 184, 29.7.1968, s. 29 (4) EYVL N:o L 69, 18.3.1975, s. 10 (5) EYVL N:o L 184, 29.7.1968, s. 34 (6) EYVL N:o L 173, 28.6.1974, s. 60